**ΠΡΟΚΗΡΥΞΗ ΘΕΣΕΩΝ ΔΙΔΑΚΤΙΚΟΥ ΕΡΕΥΝΗΤΙΚΟΥ ΠΡΟΣΩΠΙΚΟΥ**

Η **Ιατρική Σχολή του Πανεπιστημίου Λευκωσίας**, προκηρύσσει 2 θέσεις Διδακτικού Ερευνητικού Προσωπικού στη Γενική Ιατρική, στο τμήμα Πρωτοβάθμιας Φροντίδας και Πληθυσμιακής Υγείας.

**Οι Θέσεις:**

* Μια θέση στη βαθμίδα του Αναπληρωτή Καθηγητή/τριας ή Καθηγητή/τριας Γενικής Ιατρικής
* Μια θέση στη βαθμίδα του Επίκουρου Καθηγητή/τριας Γενικής Ιατρικής

**Καθήκοντα:**

* H άσκηση Γενικής Ιατρικής στο Ιατρικό Κέντρο του Πανεπιστημίου Λευκωσίας
* Η προσφορά διδακτικού έργου και η διαρκής βελτίωση της διδακτικής μεθοδολογίας και του περιεχομένου των θεματικών ενοτήτων των προγραμμάτων της Ιατρικής Σχολής
* Η ανάπτυξη προσωπικής ερευνητικής δραστηριότητας, η οργάνωση, ο συντονισμός και η καθοδήγηση ερευνητικής ομάδας, και η προσέλκυση εξωτερικής χρηματοδότησης της ερευνητικής δραστηριότητας

**Απαιτούμενα Προσόντα:**

* Πτυχίο Ιατρικής
* Πιστοποιητικό αναγνώρισης ειδικότητας Γενικής Ιατρικής
* Δυνατότητα εξάσκησης Γενικής Ιατρικής στην Κύπρο
* Αρίστη γνώση της Ελληνικής και Αγγλικής Γλώσσας (η γλώσσα διδασκαλίας είναι η Αγγλική)

**Επιθυμητά Προσόντα:**

* Διδακτορικός τίτλος από αναγνωρισμένο Πανεπιστήμιο με συναφές γνωστικό αντικείμενο για τη θέση
* Προηγούμενη ακαδημαϊκή πείρα
* Σχετική ερευνητική δραστηριότητα

**Διαδικασία υποβολής αιτήσεων:**

Οι ενδιαφερόμενοι καλούνται να υποβάλουν ηλεκτρονικά τα ακόλουθα έγγραφα στα Αγγλικά στην ακόλουθη ηλεκτρονική διεύθυνση: hr@med.unic.ac.cy

* Επιστολή εκδήλωσης ενδιαφέροντος, με αναφορά στη θέση βάσει της προκήρυξης
* Πλήρες Βιογραφικό Σημείωμα
* Κατάλογο δημοσιεύσεων
* Σύντομη περιγραφή ερευνητικού έργου και περιγραφή μελλοντικών επιστημονικών σχεδίων (μια σελίδα)
* Περιγραφή διδακτικής εμπειρίας (μια σελίδα)
* Δύο Συστατικές Επιστολές

Οι θέσεις θα παραμείνουν ανοικτές μέχρι την πλήρωση τους.

Καλούνται οι υποψήφιοι όπως συμπεριλάβουν στην αίτηση τους τον τίτλο της θέσης που τους ενδιαφέρει καθώς και τον κωδικό **F24GPFM21GR.**

Οι υποψήφιοι θα γνωρίζουν ότι η ηλεκτρονική τους αίτηση έχει καταχωρηθεί με επιτυχία όταν λάβουν αυτόματο επιβεβαιωτικό μήνυμα.

**Πανεπιστήμιο Λευκωσίας:**

Το Πανεπιστήμιο Λευκωσίας είναι ένα από τα κορυφαία πανεπιστήμια στην ευρύτερη περιοχή της Μεσογείου. Προσφέρει περισσότερα από 100 προγράμματα σπουδών προπτυχιακού, μεταπτυχιακού και διδακτορικού επιπέδου. Οι φοιτητές του ξεπερνούν τους 12,500 και προέρχονται από 100 και πλέον χώρες. Το υψηλό επίπεδο εκπαίδευσης που παρέχει το Πανεπιστήμιο Λευκωσίας, καθώς και ο διεθνής προσανατολισμός του, αντανακλώνται στις σημαντικότερες παγκόσμιες κατατάξεις πανεπιστημίων. Σύμφωνα με το Times Higher Εducation (THE) World University Rankings 2024, το Πανεπιστήμιο Λευκωσίας τοποθετείται μεταξύ των πρώτων 501-600 κορυφαίων πανεπιστημίων παγκόσμια.

**Η Ιατρική Σχολή:**

Το 2011 το Πανεπιστήμιο Λευκωσίας πρωτοπόρησε στην παροχή ιατρικής εκπαίδευσης στην Κύπρο, ιδρύοντας την πρώτη Ιατρική Σχολή στη χώρα.  Η Ιατρική Σχολή έχει καθιερωθεί στην Κύπρο και στο εξωτερικό για την καινοτόμο και ποιοτική εκπαίδευση που προσφέρει, το πλούσιο ερευνητικό της έργο και το πολύ ψηλό ποσοστό εξασφάλισης θέσης εργασίας (99.8%) από τους απόφοιτους της σε 370 και πλέον ιατρικά κέντρα παγκόσμια.

Η Ιατρική Σχολή έχει επίσης αναπτύξει ένα πρότυπο Πανεπιστημιακό Ιατρικό Κέντρο το οποίο είναι συμβεβλημένο με το Γενικό Σύστημα Υγείας (ΓεΣΥ) και εξυπηρετεί τα μέλη της πανεπιστημιακής κοινότητας και τον ευρύτερο πληθυσμό. Επιπλέον, το Ιατρικό Κέντρο παράγει ερευνητικό έργο στους τομείς της γενικής ιατρικής και δημόσιας υγείας και αξιοποιείται για την εκπαίδευση των φοιτητών ιατρικής του Πανεπιστημίου.

**Δήλωση Πολιτικής Ίσων Ευκαιριών Απασχόλησης:**

Το Πανεπιστήμιο Λευκωσίας δεσμεύεται να παρέχει ίσες ευκαιρίες στην επιλογή για απασχόληση και στοχεύει στη δημιουργία συνθηκών όπου όλοι οι εργαζόμενοι προσλαμβάνονται αποκλειστικά με βάση την αξία, τις ικανότητες, τις δεξιότητες και τις δυνατότητες τους.

Η επιλογή και η πρόσληψη γίνονται σύμφωνα με τη Δήλωση Πολιτικής Ίσων Ευκαιριών που ορίζεται παραπάνω και η οποία κοινοποιείται σε όλους τους φορείς πρόσληψης με τους οποίους συναλλάσσεται το Πανεπιστήμιο. Οι αποφάσεις για την πρόσληψη βασίζονται σε κριτήρια που σχετίζονται μόνο με την εργασία. Με αυτόν τον τρόπο το Πανεπιστήμιο διασφαλίζει ότι το ταλέντο και οι δεξιότητες όλων των εργαζομένων αξιοποιούνται πλήρως.